Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 14198

c) Az aktuális nap és hónap (dd/mm) abból a referencia táblázatból kerül kiemelésre, ami a felhasználó berendezésének ROM-jában került tárolásra. A táblázat közös kapcsolatban van az NT paraméterrel és a közös formátum dátummal. 4.2.8 GLONASS koordináta rendszer. A GLONASS koordináta rendszere a PZ-90, ahogy azt A Föld Paraméterei, 1990 (PZ-90) leírja, amit az Orosz Államszövetség Védelmi Minisztérium Topográfiai Szolgálata, Moszkva – kiadványában ismerteti. 4.2.8.1 A PZ-90 paraméterei magukba foglalják az alapvető geodéziai állandókat, az egységes földi ellipszoid méreteit, a föld gravitációs erőterének jellemzőit és a Kraszovszkij ellipszoid (koordináta rendszer, 1942.) elemeinek az egységes földi ellipszoidra vonatkoztatott orientációját. 4.2.8.2 A meghatározás szerint, a PZ-90 koordináta rendszer egy geocentrikus Descartes-féle derékszögű koordináta rendszerű aritmetikai tér, amelynek a kiindulópontjai a föld testjének középpontjában helyezkednek el. A Z-tengely az Egyezményes Földi pólusokra irányul, hogy azt a Nemzetközi Föld Forgási Szolgálat ajánlja. Az X-tengely a föld egyenlítői síkjának és a Nemzetközi Idő Hivatal által megállapított nulla-délkör metszéspontjára irányul. Az Y-tengely tölti be a jobbraforgás /az óramutató forgásával egyező irányú/ koordináta rendszert. 4.3 A pontosság gyengülése A pontosság gyengülése (DOP) tényező azt fejezi ki, hogy a távolságmérési pontosságot hogyan lehet egy geometriai hatással a helyzet-pontosság csökkenéséhez mérni. Az optimális geometriát (azaz a legalacsonyabb DOP értéket) négy műholddal lehet elérni akkor, amikor három műhold a horizonton egyenlő térközökben helyezkedik el, minimális magassági szöggel és egy műhold közvetlenül a vevő felett van. A geometriára azt lehet mondani, hogy a távolság tartomány pontosságot a pontosság gyengülési tényezővel /DOP/ „gyengíti”. 4.4 Globális Navigációs Műhold Rendszer /GNSS/ vevő 4.4.1 A vevő által okozott hibáknak kétféle következménye lehet a navigációs rendszer teljesítményére, ezek a felhasználó részére biztosított információk félbeszakítása, vagy a félrevezető kimeneti információk. Ezen esetek egyike sincs a térbeli-jel követelményekben figyelembe véve. 4.4.2 A GNSS légijármű fedélzeti elemeinek névleges hibáját a vevő-zaj, az interferencia és a többutas terjedési és troposzférikus model megmaradó hibái határozzák meg. A meghatározott vevőzaj követelmények mind a Műhold Bázisú Kiegészítő Rendszer /SBAS/, mind a Földi Bázisú Kiegészítő Rendszer /GBAS/ légijármű fedélzeti vevőjére magukba foglalják a B-Függelék 3.7 pontjában meghatározott védő maszk alatti bármilyen interferencia hatását. A megkívánt teljesítmény olyan vevők által került kimutatásra, amelyek keskeny korrelátor térközt, vagy kód-kiegyenlítő technikát alkalmaznak.

Source: https://magyarkozlony.hu/hivatalos-lapok/4c6310a937d14bac566ee9c9d944896656c292dd/dokumentumok/5a6ac3c6db12e692ae41096677ad5f072d2cc9f3/letoltes